מ.ה. 2019
רס"ר מ. ה. קיבל את צל"ש המפכ"ל בשנת 2009. רס״ר מ״ה ורס״ר א״נ משרתים ביחידה מיוחדת במג״ב איו"ש. בתאריך 21.2.07 סמוך לשעה 09:00 איתר כוח של היחידה המיוחדת מבוקש בג׳נין. בכוח השתתפו רס״ר מ״ה ורס׳׳ר א״נ. המבוקש שנסע ברכבו חשד באנשי הכוח, עצר בכיכר בעיר, בסמוך למספר שוטרים פלסטינאים חמושים ששהו במקום באותה עת. לאחר מכן, פתח המבוקש את דלת הרכב שבו נסע וירה שלושה כדורים באוויר. אז כיוון את נשקו לעבר רכב הכוח. רס״ר מ״ה ורס״ר א״נ, תוך תיאום ביניהם, הרימו את ידיהם למעלה. רס״ר מ״ה אף חייך אל המבוקש, על מנת להפיג את חשדו בכוח. ואכן, פג חשדו של המבוקש, הוא הוריד את נשקו והמשיך את נסיעתו בכיכר. על אף נוכחותם של השוטרים הפלסטינאים במקום, המשיך הכוח בפעילותו והמבוקש נורה ונהרג. צל״ש מפכ״ל מוענק לרס״ר מ״ה ולרס״ר א"נ על הצטיינותם בפעילות מבצעית, תוך גילוי יוזמה ומקצועיות. דודי כהן, רב ניצב המפקח הכללי
זה הצל"ש המשטרתי הראשון של מ. ה. לאחר 2 עיטורי משטרה וצל"ש צה"לי אחד